Kongreya Kurdnasiyê 1934

Kongreya Kurdnasiyê 1934 an jî Kongreya Yekem a Kurdnasiyê kongreyeke kurdnasiyê ye ku li paytexta Komara Sovyet a Sosyalîst a Ermenistanê li Êrîvanê hat lidarxistin. Kongre bi însiyatîva Komîteya Navendî ya Partiya Komunîst a Ermenistanê hate lidarxistin û ji aliyê mijar û berferehiyê ve yekem bû. Pêşengên kurdên Sovyetê yên wê serdemê, wek Qanatê Kurdo, Erebê Şemo, Heciyê Cindî, Emînê Evdal, Casimê Celîl, Ehmedê Mîrazî û Çerkezê Beko beşdarî kongreyê bûn.

 Binekok 
Di sala 1934an de li Akademiya Ermenistanê ya Zanistî beşa "Rojhilatnasî" hat vekirin û xwendekar ji bo perwerdeyê li Lenîngradê hatin şandin. Çar komên xebatê hatin avakirin: tirknasî, erebnasî, îrannasî û kurdnasî. Dûv re Êrîvan piştî Lenîngradê bû duyem navenda kurdnasiyê ya sovyetî. Çar navendên sereke yên kurdnasiyê di nava Yekîtiya Sovyetê de li Lenîngrad, Êrîvan, Mosko û Bakûyê bûn. Bi vî awayî navê kurdnasiyê hatiye danîn. Têgîna "xebatên kurdî" cara yekem di sala 1840 de di dema Împeratoriya Rûsî de derketiye holê, têgîna "kurdnasî" ji Kongreya Êrîvanê ya sala 1934an û vir ve zêde hatiye bikaranîn.Scalbert-Yücel, C., & Le Ray, M. (2011)Bilim, İdeoloji ve İktidar: Kürt Çalışmaları'nın Yapısökümü

 Çavkanî 

Kategorî:Çanda Ermenistanê
Kategorî:Konferansên zanistî
Kategorî:Zanist û teknolojî li Yekîtiya Komarên Sovyet ên Sosyalîst
Kategorî:1930î li Ermenistanê